Ego Stephanus eduensis episcopus, notum fieri volo quod Mattildis nivernensis comitissa michi mandavit per litteras sigillatas elemosinam quam fratribus Cistercii fecerat scilicet .C. solidos in redditibus Vietelli testificari et sigilli mei impressionem muniri. Si quis autem prefatam elemosinam minuere aut adnullare temptaverit, ecclesiastice censure se subjacere noverit. Non enim volumus nec debemus jamdictis fratribus in justicia deesse.